"Бындай бәпес туйын күреү түгел, ишеткәнебеҙ ҙә юҡ, - тиҙәр ҡорҙаштары, - әйҙәгеҙ, ауылыбыҙҙың исемен Күскәрбәк тип йөрөтәйек", - тип шаулашып алып киткәндәр. Барыһы ла риза булғандар, ҡымыҙ тулы туҫтаҡтарын күтәргәндәр. Халыҡ риза булғас, Арсланбәк ҡарт өс йыл буйыма ҡолон күрмәй тыу йөрөгән туры бейәһен һуйып, ауылдаштарын һыйлай. Ҡымыҙ эсеп, ҡурай уйнап, йырлап-бейеп зыу булалар былар.